CELEX: 62011TN0034
Language: da
Date: 2011-01-24 00:00:00
Title: Sag T-34/11: Sag anlagt den 24. januar 2011 — Canon Europa mod Kommissionen

12.3.2011   
            
            
               DA
            
            
               Den Europæiske Unions Tidende
            
            
               C 80/24
            
         Sag anlagt den 24. januar 2011 — Canon Europa mod Kommissionen
   (Sag T-34/11)
   2011/C 80/48
   Processprog: engelsk
   
      Parter
   
   
      Sagsøger: Canon Europa NV (Amstelveen, Nederlandene) (ved advokaterne P. De Baere og P. Muñiz)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagen antages til realitetsbehandling
            
         
               —
            
            
               Kommissionens forordning (EU) nr. 861/2010 af 5. oktober 2010 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L 284, s. 1) og herunder i særdeleshed de underopdelinger, der er blevet indført under underposition 8443 31 i Det Harmoniserede System (herefter »HS«) og de dertil svarende toldsatser, annulleres
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har med sit søgsmål i henhold til artikel 263 TEUF nedlagt påstand om annullation af Kommissionens forordning (EU) nr. 861/2010 af 5. oktober 2010 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT 284, s. 1), herunder i særdeleshed af de underopdelinger, der er blevet indført under HS underposition 8443 31 og de dertil svarende toldsatser.
   Til støtte for sit søgsmål har sagsøgeren gjort følgende anbringender gældende:
   
                
            
            
               Sagsøgeren har for det første anført, at påstanden om annullation kan antages til realitetsbehandling i henhold til artikel 263 TEUF, idet den anfægtede retsakt er en regelfastsættende retsakt, der berører sagsøgeren umiddelbart, og som ikke indebærer nogen yderligere gennemførelsesforanstaltninger.
            
         
                
            
            
               Derudover har sagsøgeren anført, at den anfægtede retsakt er ugyldig, idet den begrænser omfanget af HS 2007 underposition 8443 31 ved at undtage multifunktionelle maskiner (herefter »MFM«), som tidligere henførtes under HS 2002 underposition 8471 60, fra dennes anvendelsesområde, selv om sagsøgte i henhold til artikel 3 i HS-konventionen (1) og artikel 1, stk 2, litra a), i Rådets direktiv (EØF) nr. 2658/87 (2) er afskåret fra at ændre omfanget af HS underpositioner.
            
         
                
            
            
               Sagsøgeren har endvidere anført, at den anfægtede retsakt er ugyldig, fordi den ændrer toldsatserne for visse MFM, der tidligere tariferedes i HS 2002 underposition 8471 60 og 8517 21, og derved tilsidesætter artikel 9, stk. 2, i Rådets forordning (EØF) nr. 2658/87.
            
         
                
            
            
               Endelig hævdes den anfægtede retsakt at tilsidesætte artikel II i GATT 1994 (3) og de forpligtelser, EU har påtaget sig ved sin liste over indrømmelser, idet der pålægges told på visse MFM, for hvilke EU har påtaget sig at fjerne enhver told.
            
         
      (1)  Den internationale konvention om det harmoniserede varebeskrivelses- og varenomenklatursystem af 14.6.1983.
   
      (2)  Rådets forordning (EØF) nr. 2658/87 af 23.7.1987 om told- og statistiknomenklaturen og den fælles toldtarif (EFT L 256, s. 1).
   
      (3)  Den almindelige overenskomst om told og udenrigshandel 1994.